**TEHNILINE KIRJELDUS Lisa 2**

Riigihange **,,Mulgi valla teede ja tänavate talihooldus 2025-2028“.**

1. **Üldandmed**

1.1. Hankija: Mulgi Vallavalitsus

 registrikood: 77000453

 aadress: Pärnu mnt 30, 69403 Abja-Paluoja

 telefon: 435 4780

 e-post: mulgi@mulgivald.ee

1.2. Hankija kontaktisiku nimi ja andmed seoses käesoleva riigihankega:

 kontaktisik: Rein Anton

 amet: Mulgi Vallavalitsuse teedespetsialist

 telefon: (+372) 511 5422

 e-post: rein.anton@mulgivald.ee

1. **Hankelepingu eseme kirjeldus**
	1. Riigihanke esemeks on Mulgi valla teede ja tänavate talihooldus aastatel 2025-2028 Mulgi valla lumetõrjetööde piirkondades vastavalt Lisas 3 toodud kaardile. Link GISi: <https://evald.ee/mulgivald/?zoom=4&lat=6444789.75&lon=582529.1875&id=414>
	2. Mulgi valla teede ja tänavate talihoolduse 2025-2028 riigihange on jaotatud 19 eri osaks (edaspidi piirkond). Mulgi Vallavalitsus sõlmib hankelepingu(d) igas piirkonnas majanduslikult soodsaima pakkumuse alusel.
	3. Hankelepingu nõuetekohaseks täitmiseks tuleb Pakkujal teostada lumetõrjetöid riigihankes esitatud piirkonna või piirkondade ulatuses ja tingimustel.
	4. Lumetõrjetöid alustatakse alates 10 cm paksuse lumekihi olemasolust konkreetsetel talihoolde teedel. Lumetõrje töid tuleb vastavalt vajadusele teostada ka öösel peale lumesadu ning tuisku, kui lumekihi paksus on 10 cm ja rohkem.
	5. Sulalume või lörtsi korral alustatakse teede hooldustöid siis kui lörtsi keskmine paksus on üle 5 cm.
	6. Lähtuvalt ilmastiku (lume) oludest otsustab lumetõrje alustamise aja Pakkuja iseseisvalt.
	7. Peale tuisu või tugeva lumesaju lõppu peab tee läbitavus vähemalt ühel sõidurajal olema taastatud 6 h jooksul, kogu teel 12 h jooksul. Transpordiameti või Mulgi Vallavalitsuse poolt väljakuulutatud raskete ilmastikuolude korral on hooldustsükli pikkus 24 h.
	8. Asulates ja õpilasliinidel peab lumetõrje tööd olema teostatud hommikul hiljemalt kella 7.00-ks ja õhtul hiljemalt kella 17.00-ks. Teistel vallateedel ja erateedel 12 h jooksul. Teed peavad olema puhastatud mõlema suunaliselt. Tööd teostatakse järgmises tähtsuse järjekorras: asulad ja õpilasliinid, valla üldkasutatavad teed ning erateed.
	9. Pakkuja peab garanteerima teostatud tööde kõrge kvaliteedi ja suutma operatiivselt tegutseda erijuhtude olukorras. Üldkasutatavate teede ristmikel ei tohi lumevalli kõrgus ületada 70 cm.
	10. Pakkumine peab sisaldama kõiki lumetõrjetöödeks vajalikke töid (tee puhastamine lumest, ristmike puhastamine lumest, lumevallide eemaldamine teedelt).
	11. Pakkuja peab juhinduma lumetõrjetööde teostamisel nimetatud valdkonda reguleerivatest õigusaktidest: Mulgi valla lumetõrje teostamise kord, ehitusseadustik, majandus- ja taristuministri 14.07.2015 määrusest nr 92 „Tee seisundinõuded“.
	12. Pakkuja peab pidama talihoolduse päevikut, mis sisaldab kuupäevaliselt järgmist infot: tööde teostaja, kasutatud masin, tööde algus ja lõpp, hooldatud teed Navirec vms GPS süsteemi väljavõtte alusel.
	13. Pakkuja on tutvunud riigihanke pakkumise objektiga ja teostanud temale pakkumise koostamiseks vajalikke täiendavaid uuringuid iseseisvalt.
	14. Hankija ei aktsepteeri ühtegi Pakkuja hilisemat pretensiooni või nõuet, mis tuleneb sellest, et Pakkuja ei ole saanud pakkumuse koostamiseks vajalikku informatsiooni.

Objekti ülevaatusega ja vajalike uuringute teostamisega seotud kulud kannab Pakkuja.

* 1. Pakkuja käsutuses peavad olema tehnilised vahendid hankelepingu kohaseks täitmiseks: vähemalt üks (Abja-Paluoja linnas kaks) 100 kW või enama võimsusega ratastraktorit, millel on lume tõrjumiseks vähemalt eesmine sahk (või muu samaväärne seade) ning GPS seade. Tehnika tõenduseks tuleb pakkumusele lisada koopiad sõiduki registreerimistunnistustest. Pakkuja esitab hankedokumendi Lisa 5 (Kinnitus hankelepingu täitmise tagamiseks vajalike vahendite olemasolu kohta 2025-2028).
	2. Tulenevalt piirkonna eripärast võib Abja-Paluoja linnas (piirkond 19) üks kasutatav masin olla väiksema kui 100 kW võimsusega.
	3. **Kasutatav lumetõrje tehnika peab asuma hoolduspiirkonnas või kuni 5 km kaugusel lähimast hooldatavast teest.**
	4. Teostatud tööde aruannete esitamiseks ning töö operatiivsemaks korraldamiseks peab pakkuja paigaldama lumelükkamise masinatele GPS seadmed. Pakkuja peab hankelepingu kohase töö teostamise ajal GPS seadmed sees hoidma ja tagama andmete edastuse süsteemi haldurile ning Hankijale nii reaalajas kui ka hilisemalt. Andmed peavad võimaldama tuvastada kogu talihoolde perioodi jooksul tehtud töid (töötunde, marsruuti, tööpäevi kuupäevaliselt). Andmete esitamata jätmisel on õigus Hankijal jätta arve tasumata.
	5. Pakkuja võtab hankelepingu sõlmimisel endale kohustuse kahe tunni jooksul pretensiooni saamise hetkest kõrvaldama kõik pretensioonis nimetatud puudused, olenemata nende asukohast töö teostaja suhtes.
	6. Pakkuja vastutab tööohutusnõuete täitmise eest, töö ja sellega kaasnevate kõrvalmõjude eest keskkonnale ning valla või kolmandate isikute varale kahju tekitamise eest.
	7. Lumetõrjet tuleb teostada viisil, et oleks välistatud lume ja lörtsi paiskumine vastu hooneid, piirdeaedu ja hoovidesse, juhul kui see on võimalik.
	8. Lumetõrjetehnika rikke korral on Pakkuja kohustatud leidma asendustehnika ning tagama tööde teostamise; asendustehnika kasutamisest tuleb koheselt teavitada Hankijat.
	9. Pakkuja teeb lumetõrjetöid head tava järgides hoolsalt, lojaalselt, Hankija huvisid arvestades, vältides igasuguse kahju või lisakulutuste tegemist Hankijale või teistele isikutele ja nende varale.
1. **Lumetõrjetööde maksumus**
	1. Kõik hankelepingu nõuetekohaseks täitmiseks vajalikud kulutused tuleb kalkuleerida pakkumuse maksumuse sisse.
	2. Pakkumuses tuleb näidata lumetõrjetööde ühe töötunni maksumus eurot/tund vastavas piirkonnas. Töömaale jõudmist ja sealt lahkumist ei arvestata talihoolduse arvestuse aja sisse.
	3. Maksmise aluseks on allkirjastatud talihoolduse päevik, mille alusel Täitja esitab e-arve, mis koostatakse kord kalendrikuus.
	4. Tellija tasub Täitjale nõuetekohaselt osutatud Töö eest e-arve alusel hiljemalt neljateistkümne (14) kalendripäeva jooksul selle laekumisest.